Sastanak Ombudsmena za ljudska prava Bosne i Hercegovine i direktora Agencije za identifikacione dokumente, evidenciju i razmjenu podataka Bosne i Hercegovine

Dana 15.08.2023. godine u prostorijama Agencije, sastali su se Ombudsmen za ljudska prava Bosne i Hercegovine, dr. Nevenko Vranješ i direktor Agencije za identifikacione dokumente, evidenciju i razmjenu podataka Bosne i Hercegovine, prof.dr. Almir Badnjević. Prof. dr. Almir Badnjević je prezentovao rad agencije, te upoznao Ombudsmena sa aktivnostima u vezi uvođenja e-usluga u BiH. Iskazano je obostrano zadovoljstvo dosadašnjom saradnjom i predloženi su konkretni koraci za unapređenje saradnje. Ombudsmen za ljudska prava Bosne i Hercegovine, dr. Nevenko Vranješ je naveo da institucija Ombudsmena teži da preduzme sve aktivnosti kako bi se građanima olakšao pristup uslugama. Ombudsmen je posebno naglasio da ga zabrinjava činjenica da je i dalje velik broj preporuka po kojima nema nikakve reakcije odgovornog organa te naglašava da je pristup Instituciji ombudsmena omogućen svakoj fizičkoj ili pravnoj osobi bez ikakvih troškova. U narednom periodu fokus će biti na još intenzivnijem razvoju i jačanju saradnje koja će unaprijediti rad obje institucije.

